ការសម្ភាសរបស់លោកយាយ ស៊ីន នាង

ក៖ អ្នកសម្ភាសឈ្មោះជាង ស៊ីអ៊ាវ

ខ៖ អ្នកទទួលការសម្ភាសឈ្មោះស៊ីន នាង។

ការសង្ខេបប្រវត្តិរបស់លោកយាយ ស៊ីន នាង

លោកយាយស៊ីន នាង មានអាយុ៧៩ ឆ្នាំនៅក្នុងឆ្នាំ២០២០ មានភេទស្រី មានទីលំនៅបច្ចុប្បន្ននៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់?  
ខ៖ ចា៎!

ក៖ ហើយការសម្ភាសទាំងអស់ហ្នឹងត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹងជាពិសេសប្រវត្តិរបស់យាយដែរខ្ញុំបានសម្ភាសយាយហ្នឹងទុកអោយចៅៗរបស់យាយហ្នឹងបានស្គាល់ហ្នឹងបានដឹងផង ចឹងសំរាប់យាយយល់ព្រមដើម្បីអោយចៅដាក់ការសម្ភាសទាំងអស់ហ្នឹងទៅក្នុងវេបសាយសាលាទេយាយ?

ខ៖ ចា៎

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី២៣ខែ៥ឆ្នាំ២០២០ ហើយការម្ភាសទាំងអស់ហ្នឹងគឺធ្វើឡើងនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងសំរាប់យាយឈ្មោះពេញរបស់យាយទាំងត្រកូលតាមអត្តសញ្ញាណប័នឈ្មោះអីគេយាយ?

ខ៖ ឈ្មោះណុងហោស?

ក៖ បាទយាយ!

ខ៖ ខ្ញុំឈ្មោះមើលនាមត្រកូលឪពុកហោស!

ក៖ បាទស៊ីន នាងហីយាយ?

ខ៖ ស៊ីននាង។

ក៖ បាទយាយចុះមានឈ្មោះហៅក្រៅអត់យាយ?

ខ៖ អត់មានទេ។

ក៖ អូ៎ចុះកាលពីក្មេងធ្លាប់មាននរណាគេហៅយាយរឺមួយក៏ឪពុកម្ដាយយាយហៅឈ្មោះយាយអីផ្សេងអត់?

ខ៖ អត់ទេគេគ្រាន់តែហៅចឹងៗស្គាល់គា្នហ្នឹងហៅនៅក្នុងស្រុកហ្នឹងទេប៉ុន្តែទៅឆ្ងាយៗគ្មាននៅតែហៅយាយនាងហ្នឹងដដែលហ្នឹង!

ក៖ ចឹងហោសយាយ!

ខ៖ ចា៎!

ក៖ ចុះយាយសព្វថ្ងៃយាយអាយុប៉ុន្មានយាយ?

ខ៖ យាយអាយុចិតប្រាំបួនហើយឆ្នាំថ្មី។

ក៖ អូ៎យាយអាយុច្រើនដែរណេះយាយ?

ខ៖ ចា៎!

ក៖ ចុះយាយកើតនៅឆ្នាំមួយពាន់ប្រាំបួនរយប៉ុន្មានយាយចាំអត់?

ខ៖ យាយអត់ចាំកូ​នអត់ចាំ។

ក៖ អូ៎បាទយាយកើតឆ្នាំមួយពាន់ប្រាំបួនរយសែមួយជំនាន់បារាំងហេសយាយ?

ខ៖ ហ្នឹង!

ក៖ អូ៎បាទយាយចុះយាយឆ្នាំច័ន្ទគតិជូត ឆ្លូវ ខាល ថោះយាយឆ្នាំអីគេយាយ?

ខ៖ ចា៎!

ក៖ ឆ្នាំច័ន្ទគតិជូត ឆ្លូវ ខាល ថោះហោសយាយឆ្នាំអីគេ?

ខ៖ ដឹងឆ្នាំអីខ្ញុំអត់ចាំព្រោះខ្ញុំអត់ចេះអក្សរទៀតអត់ទេរវល់ហាស!

ក៖ អូ៎បាទយាយចុះអើទីកន្លែងកំណើតដែរយាយកើតម៉ងយាយកើតនៅណាយាយ?

ខ៖ យាយកើតនៅស្រុកកំពង់បឹង។

ក៖ ស្រុកកំពង់បឹង?

ខ៖ ខេត្តអើណែស្រុកកំពង់បឹងអូររាំឪ។

ក៖ អូ៎ស្រុកអូររាំឪហោសយាយ?

ខ៖ ចា៎!

ក៖ ខេត្តកំពង់ចាមយើង?

ខ៖ ចា៎!

ក៖ ចុះយាយមានបងប្អូនបង្កើតចំនួនប៉ុន្មាននាក់យាយ?

ខ៖ បងប្អូនបង្កើតប្រាំនាក់ប៉ុន្តែស្លាប់អស់ហើយនៅតែខ្ញុំមួយទេ។

ក៖ អូ៎!

ខ៖ ឪពុកក៏ស្លាប់ម្ដាយក៏ស្លាប់នៅតែខ្ញុំម្នាក់ទេសព្វថ្ងៃ។

ក៖ អូ៎ចឹងបងប្អូនយាយស្លាប់អស់ហើយហោស?

ខ៖ ចា៎ស្លាប់អស់ហើយ!

ក៖ ប៉ុន្តែគាត់ស្លាប់ដោយសារអីគេយាយស្លាប់ប៉ុលពតរឺមួយអីគេ?

ខ៖ អត់ទេអត់មានប៉ុលពតទេគាត់ស្លាប់។

ក៖ អូ៎ចឹងហោសយាយ?

ខ៖ ចា៎!

ក៖ ចុះអើបងប្អុនរបស់យាយប្រាំនាក់?

ខ៖ ចា៎!

ក៖ មានស្រីប៉ុន្មានប្រុសប៉ុន្មានយាយ?

ខ៖ ស្រីប្រុសពីរស្រីបី។

ក៖ អូ៎យាយកូនទីប៉ុន្មានទៅ?

ខ៖ ខ្ញុំពៅគេ។

ក៖ អូ៎ចុះអើចឹងបងៗរបស់យាយឈ្មោះអីគេខ្លះយាយ?

ខ៖ ឈ្មោះឈីន ជីន ផេន ផិន នាង។

ក៖ អូ៎ប៉ុន្តែអើពួកគាត់ស្លាប់យូរហើយនៅយាយ?

ខ៖ ឪពុកខ្ញុំស្លាប់បើឪពុកខ្ញុំហ្នឹងស្លាប់ជំនាន់អាពត។

ក៖ រួចចុះបើបងៗ?

ខ៖ បងៗគាត់ជំងឺទេ។

ក៖ ទើបតែស្លាប់ឆ្នាំពីរពាន់ជាងហ្នឹងតើហី?

ខ៖ ចា៎!

ក៖ អូ៎!

ខ៖ មិនស្លាប់ជំនាន់អាពតហ្នឹងទេ។

ក៖ ហើយយ៉ាងណាមួយយាយអាយុច្រើនដែរចឹងបងៗអាយុច្រើនហើយណេះយាយណេះ?

ខ៖ ចា៎ៗ!

ក៖ បាទយាយចុះយាយគិតថាចឹងអើកូនៗចៅរបស់យាយដែរកូនចៅៗក្មួយៗដែរត្រូវជាកូនបងៗហាសពួកគាត់នៅណាខ្លះទៅយាយ?

ខ៖ អើពួកគាត់នៅ..។

ក៖ កូន..?

ខ៖ កំពង់ចាមនៅអ៊ីស្រុកណុងនៅអ៊ីអូររាំឪហ្នឹង។

ក៖ អូ៎!

ខ៖ អាជីដូនមួយជីទួតមួយនៅខាងណុងទាំងអស់ខ្ញុំមកនៅស្រុកគៀនជ្រៃនេះក្បាលម្នាក់ឯង!

ក៖ ចឹងហោស?

ខ៖ មានប្ដីហើយហ្នឹងកូនវាមិនយោគយល់ម្ដាយឪពុកទេ។

ក៖ អូ៎ចឹងហោសយាយ?

ខ៖​ ចា៎វាមិនយោគយល់ម្ដាយឪពុកថាឪពុកអញ់ងងឹត ម៉ែអញ់ចាស់វាអត់គិតចឹងទេវាទាមទារកេរ្តិ៍ពីម្ដាយហ្នឹងវិញ។

ក៖ ឥឡូវហ្នឹងហោសយាយ?

ខ៖​ ចា៎!

ក៖ ចឹងមាន..?

ខ៖ វាអត់មានគិត។

ក៖ អូ៎រាល់ថ្ងៃហ្នឹងហោសយាយ?

ខ៖ ចា៎!

ក៖ បាទយាយចុះអើយាយគិតថាកាលបងៗយាយនៅរស់ហាសយាយធ្លាប់មានជាអនុស្សាវរីយ៍អីជាមួយបងៗកាលនៅក្មេងអត់យាយ?

ខ៖ ស្រឡាញ់គា្នតែបងប្អូនបង្កើតហ្នឹងដល់មានប្ដីមានប្រពន្ធប៉ុនបែកគា្នរៀងខ្លួនទៅស្លាប់ទៅវាដូចតែឆ្ងាយទៅៗឥឡូវហ្នឹងមានតែក្មួយនៅកំពង់ចាមហ្នឹងទេគេច្រើនឧស្សាហ៍ផ្ដល់លុយផ្ដល់កំលាំងចិត្តអោយមកអោយចឹងទៅ។

ក៖ បាទយាយត្រូវប៉ុន្តែចុះយាយគិតថាអើសំរាប់ដូចជាអើឪពុករបស់យាយមិញឈ្មោះអីគេយាយ?

ខ៖ ឈ្មោះតាស៊ីន។

ក៖ តាស៊ីន?

ខ៖ ចា៎!

ក៖ ចុះអើម្ដាយ?

ខ៖ ម្ដាយយាយអុង។

ក៖ យាយអុងចុះអើតាស៊ីនហ្នឹងគាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅក្រុមគ្រួសារចឹងហាសយាយ?

ខ៖ អើធ្វើស្រែភ្លឺហ្នឹង!

ក៖ អូ៎!

ខ៖ នៅមួយជំនៀខាងណុងធ្វើស្រែកាប់ស្រែទេ។

ក៖ គាត់នៅខាងណានៅខាង..?

ខ៖ ខាងបឹងក្រពិតខាងអូររាំឪ។

ក៖​ អូ៎ឪពុកយាយនៅខាងអូររាំឪហោស?

ខ៖ ចា៎ហើយម្ដាយខ្ញុំនៅបឹងក្រពិត។

ក៖ បឹងក្រពិតនៅខាងណាយាយ?

ខ៖​អើបឹងក្រពិតទៅពីជីហែទៅនេះហ្នឹង!

ក៖ ប៉ុន្តែនៅស្រុកជីហែអូ៎នៅស្រុកកោះសូទិនតើហីយាយហេស?

ខ៖ អើអត់ៗខាងហ្នឹងផ្សេងទេនៅមួយចំនៀខាងណុងខាងណុងជាមួយគា្នហ្នឹង!

ក៖ អូ៎បាទយាយបាទ!

ខ៖ ចា៎!

ក៖ ចុះយាយគិតថាចឹងយាយមកនៅហ្នឹងមកនៅតែម្នាក់ឯងទេ?

ខ៖ មកឪពុកខ្ញុំបងខ្ញុំយាយផេនហ្នឹងគាត់ស្លាប់ទៅហ្នឹងឪពុកខ្ញុំក៏ស្លាប់ទៅហ្នឹងស្លាប់ហ្នឹងបងខ្ញុំហ្នឹងស្លាប់ហ្នឹងឪពុកស្លាប់ហ្នឹងទៅម៉ែខ្ញុំអីទៅខូចអីស្រុកហោស!

ក៖ អូ៎បាទយាយ!

ខ៖ ចា៎!

ក៖ ចុះអើឪពុកអើម្ដាយកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅយាយ?

ខ៖ ចិញ្ចឹមកូនចៅហ្នឹងគាត់ធ្វើស្រែចំការហ្នឹងទៅ។

ក៖ អូ៎!

ខ៖ ធ្វើស្រែធ្វើប្រាំងចឹងទៅ។

ក៖ អូ៎បាទយាយបាទចុះឪពុកម្ដាយគាត់ស្លូតរឺមួយក៏កាចយាយ?

ខ៖ អត់កាចទេឪពុកខ្ញុំហោសបងខ្ញុំក៏អត់មានកាចដែរ។

ក៖ ចឹង!

ខ៖ ទាំងអស់ចា៎!

ក៖ អូ៎បាទយាយចុះអើយាយធ្លាប់មានជាអនុស្សាវរីយ៍ដែរយាយចងចាំអត់ភ្លេចជាលក្ខណៈថាដូចជាធ្លាប់ទៅធ្វើស្រែធ្វើចំការអីជាមួយឪពុកម្ដាយចឹងហាស?

ខ៖ ចា៎ៗទៅ។

ក៖ យាយអាចប្រាប់ខ្លះៗបានទេយាយធ្លាប់ធ្វើអីគេខ្លះជាមួយពួកគាត់?

ខ៖ ធ្វើមានតែដកស្ទូងយកអោយគេស៊ីឈ្នួលគេចឹងទៅ។

ក៖ អូ៎បាទយាយ!

ខ៖ យកលុយហ្នឹងចិញ្ចឹមក្រពះខ្លះទៅហ្នឹងចឹងហើយគេ..។

ក៖ ហើយគេ?  
ខ៖ ចា៎!

ក៖ ចុះយាយគិតថាអើឪពុកគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ គាត់ប្រាប់ថាកូនអើយឪពុកខំហ្នឹងដោយសារចិញ្ចឹមកូនឪពុកមានប្រវត្តិបានកូនបានចៅទៅឪពុកចិញ្ចឹមកូនចឹងហាសដល់កូនមានប្ដីទៅធំទៅមានប្ដីចិញ្ចឹមកូនដូចឪពុកចឹងហាសកូនណាស់។

ក៖ បាទយាយ!

ខ៖ អាហ្នឹងចឹងខ្ញុំចិញ្ចឹមតដូចគាត់ចឹងទៅមានជេរបញ្ចោរមានវ៉ៃកូនវ៉ៃចៅអីទេ។

ក៖ អូ៎!

ខ៖ ប៉ុន្តែបុណ្យខ្ញុំហ្នឹងពីជាតិមុនខ្ញុំមិនដឹងធ្វើអីបានជាតិហ្នឹងកូនពៅហ្នឹងវាធ្វើបាបខ្ញុំ។

ក៖ តែកូនពៅតើហីយាយ?

ខ៖ ចា៎កូនបងៗអត់ទេ។

ក៖ អូ៎បាទយាយចុះម្ដាយវិញគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ ចា៎គាត់ប្រាប់ហេ៎អាណុងគាត់អត់បានប្រាប់ខ្ញុំទេព្រោះខ្ញុំបានតែប្រាំពីរថ្ងៃហ្នឹងម៉ែខ្ញុំស្លាប់ចោលទៅ។

ក៖ អូ៎បាទយាយ!

ខ៖ រស់ដោយសារគ្រាប់មមែយើងបបរទៅយកទឹកបបរហ្នឹងបងហ្នឹងចេះតែចិញ្ចឹមចេះតែអោយប្អូនផឹកទៅស៊ីទៅបញ្ច្រកទៅបានធំធាត់បានខ្ញុំថាកូនគេឥឡូវស្រួលហាស មួយជំនាន់ខ្ញុំហាសរូបមមែទេដែររស់ហោសខ្ញុំហ្នឹងនោះ។

ក៖ បាទយាយបាទអូ៎!

ខ៖ រួចទៅទាល់មានប្ដីមានកូនទៅកូនវេទនាពីជាតិមុនខ្ញុំមកធ្វើបុណ្យអីចឹងបានថាខ្ញុំបុណ្យកុំថាច្រើនកុំថាតិចដែរខ្ញុំមិនបានធ្វើបុណ្យធំដូចគេទេប៉ុនបានត្រឹមទៅវត្តណាវត្តណាខ្ញុំទៅទាំងអស់ប៉ុនទឹកញើសខ្ញុំរកលុបមុខលុបអីហ្នឹងហាសខ្ញុំទៅហើយទៅធ្វើបុណ្យហើយ!

ក៖ បាទយាយ!

ខ៖ កុំអោយជាតិមុនកុំអោយពីមុនមកកុំអោយខ្ញុំពិបាកដូចជាតិហ្នឹងអោយលាអោយដាច់អោយផុតពីជាតិហ្នឹងទៅ។

ក៖ បាទយាយបាទចុះចឹងយាយគិតថាអើយាយតាខាងឪពុកយាយស្គាល់ឈ្មោះគាត់អត់យាយ?

ខ៖ ស្គាល់ឈ្មោះតែគាត់អត់ស្គាល់តែឪពុកទេប៉ុន្តែស្គាល់ឪពុកឪពុកគាត់រាល់ថ្ងៃហ្នឹងខ្ញុំស្គាល់ប៉ុន្តែដឹងប្រវត្តិគាត់ខ្ញុំអត់ដឹងទេ។

ក៖ ប៉ុន្តែឪពុករបស់តាស៊ីនឈ្មោះអីគេយាយ?

ខ៖ ខ្ញុំអត់ចាំឈ្មោះគាត់ផង។

ក៖ អូ៎ម្ដាយតាស៊ីនក៏អត់ស្គាល់ដែរ?

ខ៖ ចា៎ជីដូនក៏មិនស្គាល់ដែរ។

ក៖ ចុះអើឪពុកម្ដាយយាយអុងយាយស្គាល់?

ខ៖ អត់ស្គាល់ដូចគា្ន។

ក៖ អត់ស្គាល់?

ខ៖ ចា៎ព្រោះខ្ញុំធំទៅគាត់ស្លាប់រួចអស់ហើយគាត់ខ្ញុំអត់ដឹង។

ក៖ អូ៎បាទយាយត្រូវចុះចឹងយាយគិតថាយាយមកនៅហ្នឹងអស់រយះពេលប៉ុន្មានឆ្នាំហើយយាយ?

ខ៖ អើខ្ញុំមកតាំងពីមើលដប់បីឆ្នាំហើយមកទាល់ចិតប្រាំបួនហ្នឹងហាស!

ក៖ អូ៎បាទយាយចុះអើយាយគិតថាយាយមានបងប្អូនកូនចៅណាដែរទៅរស់នៅខេត្តផ្សេងអត់យាយ?

ខ៖ អត់មានទេ។

ក៖ ចឹងមានតែនៅកំពង់ចាម?

ខ៖ ចា៎!

ក៖​ អូររាំឪហ្នឹងទេណេះយាយ?

ខ៖ ហ្នឹងហើយ!

ក៖ អូ៎បាទយាយចុះយាយគិតថាស្វាមីរបស់យាយគាត់ឈ្មោះអីគេយាយ?

ខ៖ តាមឿន។

ក៖ តាមឿន?

ខ៖ ចា៎!

ក៖ ចុះឥឡូវយាយគាត់លែងធ្វើអីហើយណេះយាយណេះ?

ខ៖ គាត់ពិការភ្នែកហាសិបប្រាំឆ្នាំហើយ!

ក៖ អូ៎កើតអីយយាយពីមុន?

ខ៖ ពីមុនមកភ្នែកដូចយើងចឹងប៉ុន្តែកាលជំនាន់អាពតណុងគេប្រើគាត់លីនង័្គលលីរនាស់ហ្នឹងទៅរួចដល់វាឈឺភ្នែកទៅដុំដុះហាសទៅជាចឹងទៅ។

ក៖ បាទយាយបាទ!

ខ៖ ទៅជាងងឹតចឹងទៅ។

ក៖ អូ៎!

ខ៖ តែរកទៅកូនហេសភ្លើងធូបឆេះមិនបានអូជទៅដុំក្លិនទៅមិនបានទេព្រោះមានបាំង។

ក៖ អូ៎បាទយាយបាទ!

ខ៖ ហ្នឹងហាសគាត់ងងឹតគាត់ខ្វាក់ហ្នឹងហាស!

ក៖ បាទយាយបាទចុះយាយគិតថាអើចឹងពីមុនគាត់ភ្លឺភ្នែកហ្នឹងគាត់ធ្វើអីគេយាយ?

ខ៖ គាត់រកត្រីសាច់ចឹងទៅចិញ្ចឹមប្រពន្ធចិញ្ចឹមកូនចឹងទៅធ្វើប្រាំងធ្វើអីចឹងទៅខែប្រាំងធ្វើប្រាំងទៅតែគាត់ដាក់ឡបរកត្រីរកអីចឹងទៅលក់ទៅចិញ្ចឹមប្រពន្ធកូនចឹងទៅ។

ក៖ បាទយាយ!

ខ៖ ដល់កូនវាធំៗចឹងទៅវាមានប្ដីមានប្រពន្ធទៅណុងទៅ។

ក៖ ចុះយាយគិតថាចឹងសំរាប់ទាល់ឥឡូវតាគាត់លែងបានធ្វើអីហើយណេះ?

ខ៖ អត់បានធ្វើអីខ្ញុំបំរើរហូត។

ក៖ ចឹងមានន័យថាជាងហាសិបឆ្នាំហ្នឹងយាយជួយគាត់រហូត?

ខ៖ ចា៎បំរើរហូត។

ក៖ គាត់ធ្វើអីលែងកើតហើយណេះយាយណេះ?

ខ៖ ធ្វើធ្វើបានដូចយើងរកពីព្រៃមកអូសដូចអីហ្នឹងគាត់កាប់ហើយគាត់អារទៅហើយគាត់ពុះទៅ។

ក៖ អូ៎គាត់ធ្វើកើតដែរហោស?

ខ៖ ធ្វើធ្វើបានក្នុងផ្ទះចឹង។

ក៖ អូ៎អោយគាត់ចេញទៅរកក្រៅទៅរកអត់កើត?

ខ៖ ទៅអត់រួចទេទៅមិនរួចទេគាត់ខ្វាក់មើលមិនឃើញ។

ក៖ បាទយាយបាទចុះយាយគិតថាចឹងយាយការជាមួយតាអស់រយះពេលប៉ុន្មានឆ្នាំហើយយាយ?

ខ៖ ខ្ញុំការណុងនេះដែរហ្នឹងនៅឆ្នាំប៉ុន្មានទេនេះដូចជាហាសិបឆ្នាំមុនហើយមកកូនហ្នឹងវាខ្លះវាថាហាមួយហាពីរហើយហេសហាបួន។

ក៖ អូ៎ចឹងយាយការអស់ហាសិបបួនឆ្នាំណេះយាយណេះ?

ខ៖ ចា៎!

ក៖ ចុះយាយការហើយយាយដូចជាទំនេរពោះសិនរឺមួយក៏មានគ្រួសារម៉ងយាយអើយាយមានកូនម៉ង?

ខ៖ អត់ទេបីឆ្នាំហោសបានខ្ញុំមាន។

ក៖ អូ៎ចឹងមានន័យថាយាយការអស់ហាសិបប្រាំពីរឆ្នាំ?

ខ៖ ចា៎!

ក៖ បាទយាយបាទចុះយាយគិតថាចឹងដល់ពេលដែរយាយរៀបអាពាហ៍ពិពាហ៍ជាមួយតាហ្នឹងយាយចិត្តរៀបដោយខ្លួនឯងរឺមួយក៏ឪពុកម្ដាយជាអ្នករៀបចំអោយយាយ?

ខ៖ គាត់អត់មានបង្ខំយើងទេ។

ក៖ អូ៎!

ខ៖ អត់មានបង្ខំទេគាត់សួរដែរថាមិនដឹងចិត្តទេស្រាច់តែចិត្តទេបើអោយក៏អោយទៅបើមិនអោយទេក៏ខ្ញុំមិនហ៊ានទៅខឹងត្រវ៉ាអីដែរ។

ក៖ បាទយាយ!

ខ៖ ខ្ញុំការនៅស្រុកហ្នឹង!

ក៖ រួចចុះកាលយាយការហ្នឹងឆ្នាំណាយាយ?

ខ៖ ថាខ្ញុំអត់បានចេះអក្សរទេពេលហ្នឹងនមួយក៏មិនចេះផងស្រះអ ស្រះអាក៏មិនចេះដែរកូនអោយខ្ញុំអត់ចេះទេ។

ក៖ ប៉ុន្តែចង់និយាយថាដល់ពេលយាយការហ្នឹងមិនលុនណុលរឺក៏លុនណុលហើយយាយ?

ខ៖ មុន។

ក៖ មុនលុនណុលទៀតហោស?

ខ៖ ចា៎!

ក៖ អូ៎បាទយាយបាទ!

ខ៖ មុនលុនណុលហ្នឹងអើខ្ញុំការហើយហ្នឹងមិនទាន់មានកូនទេការបានបីឆ្នាំបួនឆ្នាំបានបាតុកម្មហ្នឹងកូន។

ក៖ អូ៎បាទយាយចុះកាលយាយការហ្នឹងគេនៅចាយលុយតើណេះយាយណេះ?

ខ៖ ចា៎ចាយអាដែងណុងមួយជំនាន់ណុងកូនណេអន្សមអាំងមួយដំបរមួយរយចាយលុយកាក់ណោះ។

ក៖ បាទយាយអូ៎ចុះអើចឹងមានថ្លៃជំនូនអត់យាយ?

ខ៖ ចា៎!

ក៖ ជំនាន់ណុងមានថ្លៃបណ្ណាការអត់ថ្លៃទឹកដោះហាស?

ខ៖ មានតើ!

ក៖ អូ៎មានដេរហោសយាយ?

ខ៖ ចា៎!

ក៖ កាលណុងតាអោយប៉ុន្មានយាយ?

ខ៖ តាអោយមិនបានមួយពាន់ទេកាលណុងហោសអើមួយពាន់ដុល្លាដូចឥឡូវមានបានទេត្រឹមប្រាំបីរយចឹងហើយប្រាំបីរយទេ។

ក៖ អូ៎បាទយាយ!

ខ៖ ប្រាំបីរយលុយខ្មែរទេមួយជំនាន់ណុងហោសមាសបីរយមួយជីហោស!

ក៖ បាទចុះយាយគិតថាកាលពីយើងការហ្នឹងយើងស្គាល់គា្នពីមុនហើយនៅយាយ?

ខ៖ ទេស្គាល់អើស្គាល់ដែរផ្ទះហ្នឹងហើយផ្ទះហ្នឹង!

ក៖ អូ៎ចឹងមានន័យថាកាលយាយការហ្នឹងការហ្នឹងយាយស្គាល់គា្នមុនការហ្នឹងទៀតហោសយាយ?

ខ៖ រាប់អានគា្ននៅក្នុងស្រុកក្នុងភូមិហ្នឹងមានទៅណាទេ។

ក៖ អូ៎!

ខ៖ ផ្ទះគាត់ហ្នឹង!

ក៖ បាទយាយ!

ខ៖ ហើយផ្ទះខ្ញុំនៅជាមួយបងនេះនេះផ្ទះអានីនេះ។

ក៖ បាទយាយបាទ!

ខ៖ ចា៎!

ក៖ ចុះយាយគិតថាចឹងយាយអត់បានអត់ដែរបានរៀនខ្មែរទេ?

ខ៖ អត់បានរៀនទេ។

ក៖ អូ៎!

ខ៖ អត់បានរៀនទេគិតតែពីរឿងស៊ីឈ្នួលជួលគេយកលុយទិញខោអាវស្លៀកពាក់អាងអីឪពុកគាត់ផ្គត់ផ្គង់អោយយើងម៉ាគ្រប់ម៉ាគ្រាន់ហ្នឹងទេកូនអើយ!

ក៖ បាទយាយចឹងភាសាផ្សេងក៏យាយអត់បានរៀនដែរណេះយាយណេះ?

ខ៖ ចា៎អត់មានទេ។

ក៖ អូ៎ប៉ុន្តែយាយមានអនុស្សាវរីយ៍ជាមួយបងប្អូនជីដូនមួយបងប្អូនអីអត់យាយ?

ខ៖ មានរាប់អានគា្នចឹងទៅខ្ញុំហ្នឹងមានបងប្អូននៅហ្នឹងដែរបានខ្ញុំមកហ្នឹង!

ក៖ អូ៎!

ខ៖ បើគ្មានក៏ខ្ញុំអត់បានមកនៅស្គាល់ស្រុកហ្នឹងដែរ។

ក៖ អូ៎បាទយាយ!

ខ៖ ជីទួតជីដូននីហ្នឹងនៅខាងឪពុកខ្ញុំហ្នឹងគាត់មកទៅចេះតែមកមកទៅសួរៗទៅអូ៎បងប្អូនឯងទេចឹង ចឹងគាត់ថាខ្ញុំទៅយកកូនខ្ញុំណីរនាក់មកនៅហ្នឹងទាំងអស់ហើយបងៗណុងគេមានប្ដីមានប្រពន្ធអស់ហើយនៅស្រុកណុងឥឡូវបងខ្ញុំខូចអស់ហើយប្រពន្ធក៏ខូចបងខ្ញុំបង្កើតក៏ខូចហើយឥឡូវនៅតែក្មួយទេក្នុងស្រុកណុងនោះ។

ក៖ អូ៎បាទយាយចុះយាយគិតថាចឹងស្រែចំការយាយធ្លាប់ធ្វើណេះយាយណេះ?

ខ៖ ចា៎ខ្ញុំធ្វើស្រែចំការ។

ក៖ ជាទូទៅនៅស្រែយាយធ្វើអីខ្លះទៅស្រែវស្សាយាយ?

ខ៖ ធ្វើស្រែប្រាំង។

ក៖ អូ៎!

ខ៖ ទឹកស្រកទៅយើងសាបសំណាបទៅដកស្ទូងឥឡូវអត់មានសាបដកស្ទូងទេបាចព្រុះយកតែម៉ង។

ក៖ អូ៎ស្រួលណេះយាយ?

ខ៖ ចា៎!

ក៖ អូ៎!

ខ៖ គ្រាន់តែយើងដាក់ទឹកទៅបាចជីបាចអីទៅបាញ់ស្មៅបាញ់អីទៅទេអាហ្នឹងហោសចឹងទេ។

ក៖ បាទយាយចឹងជាទូទៅនៅស្រុកហ្នឹងគេធ្វើស្រែប្រាំងណេះយាយណេះ?

ខ៖ ចា៎ស្រែប្រាំង។

ក៖ បាទយាយបាទចុះយាយគិតថាចឹងដូចជាភាគច្រើននៅស្រែយើងធ្វើអីគេយាយ?

ខ៖ ចា៎!

ក៖ នៅស្រែភាគច្រើនយាយធ្វើអីគេទៅ?

ខ៖ ស្រូវស្រែហោសហើយស្រែម៉េច?

ក៖ នៅស្រែប្រាំងហាសយាយធ្វើម៉េចទៅ?

ខ៖ ស្រែប្រាំងហ្នឹងយើងអើស្រូវពូជមើលទៅថាស្រូវណាដែរល្អយើងដាក់ពូជណុងទៅហើយពូជណាមិនល្អយ់ងមិនបាច់ដាក់ទេ ពូជណាបានថ្លៃយើងដាក់ទៅស្រូវតាមតែគេហៅទៅគេចង់យកពូជនេះពូជនោះទៅអាពូជអីអត់ឈ្មោះក៏មានអាពូជមានឈ្មោះក៏មានទៅទៅហៅចឹងទៅ។

ក៖ អូ៎បាទយាយបាទចុះ..?

ខ៖ ជួនកាលជួនណាគេហៅស្រូវម៉ារូងចឹងទៅស្រូវណាបាយឆ្ងាញ់គេហៅអាណុង។

ក៖ បាទយាយបាទចុះយាយគិតថាចឹងដូចជាចំការយាយធ្វើអីគេទៅយាយ?

ខ៖ ចំការយាយអត់មានទេ។

ក៖ យាយអត់មានទេណេះយាយណេះ?

ខ៖ ចា៎មានតែស្រែ។

ក៖ អូ៎!

ខ៖ មានតែស្រែប្រាំងហ្នឹងខ្ទង់ហ្នឹងតែប៉ុណ្ណឹងរួចឥឡូវហ្នឹងវាជួលអោយវាធ្វើវាអត់អោយយាយវិញយាយយកវាមិនអោយ។

ក៖ ម៉េចចឹងយាយ?

ខ៖ វាយើងយាយហ្នឹងជួលប្រាំងអោយវាជួលឈ្នួលយកស្រូវយកស្រូវហ្នឹងហើយអោយវាធ្វើស្រូវយកឈ្នួលពីវាដល់វាធ្វើបានពីរឆ្នាំវារុញដីរុញប្រាំងយាយហ្នឹងវាដាំឈូកវាយកប្រាំងយាយហ្នឹងបើយាយអោយយាយវិញវាទារមួយលានកន្លះពីយាយ យាយទៅរកអីបានចំណាស់ប៉ុណ្ណឹងហើយណោះ។

ក៖ បាទយាយបាទ!

ខ៖ ហើយឃុំក៏គេថាដែរគេថាអាណិតកូនព្រោះកូនក្ររួចអាណិតម៉េចបើវាទៅធ្វើការសំណង់មួយថ្ងៃបីម៉ឺនក៏មានពីរម៉ឺនក៏មានរួចមកយកខ្ញុំនេះមកទារពីខ្ញុំនេះរួចទៅជួលជួលហ្នឹងទៅជួលអាត្រាក

គេមករុញដីហ្នឹងដាំឈូកហ្នឹងតើប្រាំម្ចាស់ប្រាំងសួរម្ចាស់ប្រាំងដែរថាគេអោយរុញរឺអត់វាថាទីហ្នឹងវាអត់ដឹង វារលាស់តែខ្លួនវាហ្នឹងអូ៎កុអីណែអូនអើយយើងនិយាយមិនឈ្នះវាទេ។

ក៖ ចឹងហោសយាយ?

ខ៖ មីសាច់ថ្លៃនេះនោះ។

ក៖ អូ៎បាទយាយ!

ខ៖ ហើយមេឃុំឆ្លើយគ្មានឆ្លើយទៅណែនាំយើងរហូតអាណិតកូនកូនក្រអោយកូនវិញទៅបើខ្ញុំកុំតែបានឈ្នួលតើចា៎ហ្នឹងហើយៗអត់ទេមិនអីទេខ្ញុំនិយាយណេះផ្សេងនិយាយណោះផ្សេងធម្មតា។

ក៖ បាទយាយបាទ!

ខ៖ ចា៎!

ក៖ ចឹងម៉េចទៀតទៅចឹង?

ខ៖ អើដឹងម៉េចបើវាមានតែប៉ុណ្ណឹង!

ក៖ អូ៎បាទយាយបាទ!

ខ៖ ចា៎!

ក៖ ចុះចឹងយាយគិតថាយាយធ្លាប់លក់ដូរលក់អីពីមុនអត់យាយ?

ខ៖ អើយធ្លាប់លក់ដូរពីមុនហោសកូនអើយឥឡូវហ្នឹងវាមានលក់អីទេមានតែលក់នុំបាញ់ចានឿក។

ក៖ អូ៎ចឹងហោសយាយ?

ខ៖ មួយថ្ងៃចំណេញបានបួនពាន់ប្រាំពាន់ហ្នឹងអី។

ក៖ រាល់ថ្ងៃហ្នឹងហោស?

ខ៖ ឥឡូវហ្នឹងគ្មានបានធ្វើទេ។

ក៖ អូ៎ពីមុនយាយលក់ហោស?

ខ៖ ចា៎!

ក៖ អូ៎ចុះអើយាយលក់ហ្នឹងយាយធ្វើម្ដងប៉ុន្មានគីឡូទៅយាយនុំបាញ់ចានឿកហ្នឹង?

ខ៖ ពីរគីឡូ។

ក៖ មួយថ្ងៃលក់អស់ហើយណេះយាយណេះ?

ខ៖ អស់។

ក៖ ដើរលក់តាមភូមិហ្នឹងតើណេះយាយណេះ?

ខ៖ ហ្នឹងតាមភូមិហ្នឹងទូលទៅ។

ក៖ អូ៎បាទ!

ខ៖ មានកង់អីណា។

ក៖ យាយឈប់លក់ប៉ុន្មានខែប៉ុន្មានឆ្នាំហើយយាយ?

ខ៖ យាយឈប់លក់អាដែងនេះ។

ក៖ អូ៎!

ខ៖ មកចូលឆ្នាំនេះ។

ក៖ តែមួយរយះហ្នឹងតើហី?

ខ៖ ចា៎!

ក៖ ប៉ុន្តែដល់តិចទៀតយាយលក់វិញ?

ខ៖ លក់វិញប៉ុន្តែលក់វិញហ្នឹងដឹងលក់កើតមិនកើតទេចាំមើលឈឺយ៉ាងនេះឡើងឈាមទៀតហោស!

ក៖ អូ៎បាទយាយ!

ខ៖ អត់សង្ឃឹមប៉ុន្មានទេឡើងឈាមវិលៗទៅវាស់ផ្ទះស្រីៗហ្នឹង!

ក៖ បាទយាយចុះយាយគិតថាចិញ្ចឹមសត្វអីយាយធ្លាប់ចិញ្ចឹមពីមុនអត់យាយមាន់ ទា ជ្រូក គោ ក្របី?

ខ៖ អត់ទេៗ។

ក៖ អត់ដែរចិញ្ចឹមទេណេះយាយ?

ខ៖ អត់ដែរទេដឹកតែគោទេ។

ក៖ អូ៎!

ខ៖ ធ្វើប្រាំងហ្នឹងដឹកគោទេកូនអើយដល់តែតាហ្នឹងចឹងទៅលក់អស់ហើយអត់មានទេគ្មានពីណាអ្នកដឹកអ្នកទៅមើលទេ។

ក៖ បាទយាយបាទចុះយាយគិតថាអើតាំងពីក្មេងរហូតមកដល់ឥឡូវហ្នឹងការងារអីគេខ្លះដែរយាយធ្លាប់ធ្វើយាយ?

ខ៖ ការងារទៅដកកក់ធ្វើកន្ទេលទៅខ្ញុំត្បាញកន្ទេលទៅស្អីទៅរកចឹងទៅសំរាប់ដឹងការពារតែខ្លួនយើងដេកចឹងទៅ ហើយត្បាញក្រម៉ាត្បាញភួយអីចឹងទៅយើងស៊ីឈ្នួលគេទៅ។

ក៖ អូ៎!

ខ៖ អាហ្នឹងធ្វើចឹងរកចឹងទៅ។

ក៖ បាទយាយបាទត្រូវចុះកាលពីក្មេងហោសយាយធ្វើការងារអីគេខ្លះទៅយាយ?

ខ៖ កាលពីក្មេងខ្ញុំដកស្ទូងទៅខ្លួន​ឯងហើយចឹងទៅស៊ីឈ្នួលគេចឹងទៅបានលុយមកទិញខោអាវស្លៀកពាក់ចឹងទៅទៅបុណ្យទៅទានចឹងទៅ។

ក៖ អូ៎អាហ្នឹងកាលយាយនៅជាមួយឪពុកម្ដាយណេះយាយណេះ?

ខ៖ ចា៎មានតែប៉ុណ្ណឹងទេចៅអើយ!

ក៖ អូ៎ចុះនៅពេលដែរយាយមានតាអី?

ខ៖ មានតាអីតាហ្នឹងគាត់ទៅរកទៅបានចឹងទៅយកមក។

ក៖ ដល់ពេលដែរភ្នែកគាត់មើលលែងឃើញយាយចាប់ផ្ដើមទៅរកវិញ?

ខ៖ ចា៎ណុង។

ក៖ យាយទរកដំបូងយាយទៅរកអីគេទៅយាយ?

ខ៖ រករើសខ្ចៅទន្លេទៅរើសលាសព្រែកទៅអីចឹងទៅ។

ក៖ អូ៎ចេះរើសលក់ហាសណេះយាយណេះ?

ខ៖ ចា៎រកលក់ៗទៅ។

ក៖ យើងរកបានច្រើនៗដែរតើណេះយាយណេះ?

ខ៖ មួយថ្ងៃក្នុងមួយថ្ងៃបានមួយម៉ឺនទេកូនអើយ!

ក៖ អូ៎!

ខ៖ មុជទឹកឡើងក្រហមភ្នែកអស់ហើយ!

ក៖ អូ៎យើងច្រមុជទឹកទៅរកហោស?

ខ៖ ចា៎!

ក៖ ទៅគ្នាច្រើនណេះយាយណេះ?

ខ៖ អើគា្នច្រើនបើថាទៅរើសលាសបើទៅរើសខ្ចៅទន្លេហោសកុំបានគេស្រង់ទេកុំអីងាប់បាត់ទៅហើយ!

ក៖ អើម៉េចចឹងយាយ?

ខ៖ ចងកន្ត្រង់រើសដើរថយក្រោយវាធ្លាក់អន្លុងបានអ្នកទៅជាមួយគា្នប្រុសៗហ្នឹងគាត់ស្រង់គាត់អីទៅ។

ក៖ អូ៎យើងទៅរើសយើងទៅទន្លេហ្នឹងរាក់ៗដែរតើហីយាយហេស?

ខ៖ អើមិនរាក់ទេជ្រៅហើយបើឈប់ទៅទន្លេទៅយើងលក់ទៅរទេះមួយហ្នឹងជញ្ជូនចឹងងើអាប្ដីខ្វាក់ផងបើឪពុកបង្កើតផងប្ដីផងទៅមួយជំនាន់អាពតហ្នឹងវ៉ៃដាច់ហ្នឹងដឹងទៅរកបានអីបានកូន។

ក៖ អូ៎បាទយាយបាទចុះ..?

ខ៖ មួយថ្ងៃបាយតែមួយពេលក៏មានដែរដើរនោះដើរដល់ថ្នាក់ឥឡូវជើងឡើងសរសៃអស់ហើយ!

ក៖ បាទយាយចុះយាយគិតថាចឹងសំរាប់ដូចជាជីវិតរបស់យាយគិតថាមានការផ្លាស់ប្ដូរអីខ្លះទៅយាយ?

ខ៖ អើមិនដឹងផ្លាស់ប្ដូរអីទេកូនគ្មានផ្លាស់ប្ដូរទេបើថាឈឺទៅពេទ្យបកពីពេទ្យមកវិញជារកទៀតចឹងទៅ។

ក៖ អូ៎!

ខ៖ អើតាហ្នឹងលក់ទៅសន្សំៗទៅបានលុយហ្នឹងយកមកទៅពេទ្យទៅជួសឈាមជួសអីទៅមើលទៅត្រលប់មកវិញមកផ្ទះមក។

ក៖ អូ៎បាទយាយចុះយាយគិតថាចឹងសំរាប់ដូចជាយាយចាប់ផ្ដើមលក់របស់របរនៅរាល់ថ្ងៃចឹងទៅដើម្បីចិញ្ចឹម..?

ខ៖ ចា៎!

ក៖ ចុះកូនៗគាត់អត់មានជួយទេហោសយាយ?

ខ៖ អត់ទេអត់មានជួយទេថាមួយឆ្នាំផ្ញើរស្រូវមកកន្លះប៉េម៉្ភៃគីឡូហ្នឹងហើយលុយពីរម៉ឺនបីម៉ឺនហ្នឹងមួយឆ្នាំហ្នឹងបានហើយមានអីទៀត។

ក៖ ប៉ុណ្ណឹងហោសយាយ?

ខ៖ តែប៉ុណ្ណឹង!

ក៖​អូ៎ហ្នឹងកូនបងណេះយាយណេះ?

ខ៖ ចា៎អាទីពីរទីពីរទីបី។

ក៖ បាទយាយចុះយាយគិតថាការផ្លាស់ប្ដូររបស់យាយមានការផ្លាស់ប្ដូរអីអត់យាយតាំងពីក្មេងរហូតមកដល់ឥឡូវហាស?

ខ៖ អើវាផ្លាស់ហ់យផ្លាស់បន្ថយកំលាំងអស់ហើយ

ក៖ អូ៎បាទយាយ!

ខ៖ ថយអស់ហើយ!

ក៖ ចុះកាលយាយនៅជាមួយឪពុកម្ដាយយាយគិតថាម៉េចដែរយាយ?

ខ៖ អើឪពុកម្ដាយហ្នឹងឪពុកម្ដាយហ្នឹងគាត់រកស៊ីឪពុកហ្នឹងរកស៊ីចិញ្ចឹមយើងទៅបងហ្នឹងទៅគាត់ទៅឆ្ងាយទៅយើងនៅក្នុងស្រុកក្នុងភូមិហ្នឹងយើងទៅដកស្ទូងទៅបងៗភ្ជួរទៅយើងដកសំណាបទៅស្ទូងទៅ។

ក៖ បាទយាយបាទចុះយាយគិតថារហូតទាល់យាយមានប្ដីរឺមួយក៏យាយមានកូនចៅពេលហ្នឹងយាយពិបាកជាងណេះយាយណេះ?

ខ៖ ចា!

ក៖ ចុះនៅពេលដែរតាគាត់អត់ទាន់ពិការភ្នែកពេលណុងយាយការហើយណេះយាយណេះ?

ខ៖ ចា៎!

ក៖ អូ៎!

ខ៖ គាត់នៅភ្នែកភ្លឺយើងមិនសូវបារម្ភទេដល់ពេលឥឡូវហ្នឹងណារកកុំនិយាយនេះទៅកុំនិយាយថាច្រើនតាមាសរកតែមួយហ៊ុនមួយលីគ្មានហ្នឹងគេផងហើយបច្ច័យអីបានហើយប្រហែលជាប្រម៉ែប្រមូលទៅបានយ៉ាងម៉្ភៃម៉ឺនអស់ពីហ្នឹងទៅឈឺយប់អាធ្រាត់មិនដឹងបានអីទេ។

ក៖ អូ៎បាទយាយបាទចុះអើជីវភាពសុខភាពក្រុមគ្រួសារឥឡូវម៉េចទៅយាយសព្វថ្ងៃ?

ខ៖ សព្វថ្ងៃហ្នឹងជីវភាពពីរនាក់យាយតាហ្នឹងមានសង្ឃឹមអីទេមានសង្ឃឹមថាខ្ញុំឈឺមិនដឹងអាងអីទេ។

ក៖ អូ៎!

ខ៖ ​មិនដឹងអាងអីមិនដឹងសង្ឃឹមអី។

ក៖ បាទយាយបាទចុះយាយគិតថាអើជីវិតពេលយាយនៅជាមួយឪពុកម្ដាយកាលនៅក្មេង ហ្នឹងជីវិតពេលយាយមានក្រុមគ្រួសារមួយណាពិបាកជាងយាយ?

ខ៖ អើនៅកាលណុងវាអត់ពិបាកទេមកចាស់ហ្នឹងបានពិបាកពិបាកមែនទែនរាល់ថ្ងៃហ្នឹងហេ៎ដេកតែហូរទឹកភ្នែកទេរាល់ថ្ងៃហ្នឹង!

ក៖ អូ៎!

ខ៖ បាយពីរនាក់មួយកំប៉ុងលេបទៅនៅសល់បានអីសប្បាយចិត្ត។

ក៖ បាទយាយបាទចុះយាយគិតថាចឹងសំរាប់ម្ហូបអីដែរយាយចូលចិត្តហូបយាយ?

ខ៖ ចា៎មានអីមានតែត្រីប្រលាក់អីក្បាលត្រីអីហ្នឹងទិញមកប្រាំពាន់អីទៅពីរនាក់ហ្នឹងទៅបីថ្ងៃអីទៅថាំៗទៅ។

ក៖ អូ៎!

ខ៖ ក្បាលមួយអីទៅពីរចឹងទៅមួយពេលព្រឹកល្ងាចចឹងទៅថ្ងៃទៅព្រឹកល្ងាចទៀតទៅសុំទិញទៀតទៅបើមិនចឹងទេមានអី។

ក៖ បាទយាយបាទ!

ខ៖​ អត់ទេ។

ក៖ ចុះយាយគិតថាចឹងល្ខោនអើកាលពិនៅក្មេងយាយធ្លាប់លេងល្បែងប្រជាប្រិយ៍អីទេយាយ?

ខ៖ អត់ទេ។

ក៖ លក្ខណៈបោះអង្គុញ?

ខ៖ អូ៎មាន។

ក៖ លាក់កន្សែង?

ខ៖ ហ្នឹងមាន។

ក៖ ទាញព្រាត់អី?

ខ៖ មានៗទាញព្រាត់លាក់ឈូងល្បែងណែលេងឈូងលេងអីហ្នឹងមានប៉ុន្តែថាអារឿងល្បែងដូចថាអាប៉ោង ឆ្នោតអីអត់មានអត់ទេនោះអាលោទោនោះក៏មិនចេះដែរអត់ដឹងទេអត់ដឹងទេៗ។

ក៖ អត់ដឹងទេណេះយាយ?

ខ៖ អត់ដឹងទេ។

ក៖ អូ៎!

ខ៖ មិនស្គាល់ម៉ងគេសួរដែរយាយកើតអីបានមិនលេងទេខ្ញុំមិនចេះទេ។

ក៖ បាទយាយបាទចុះយាយគិតថាចឹងដូចជាសំរាប់ល្ខោនយីកេអាយ៉ៃអីយាយចូលចិត្តទេយាយ?

ខ៖ អាហ្នឹងទៅមើលមែនទៅមើលគ្រាន់តែម៉ាមើលចឹងទៅអើយនឹកថាអើយអញ់កំព្រាគិតថាដើរមើលល្បែងយប់ហ្នឹងអត់ងងុយគ្មានបានទៅស៊ីឈ្នួលគេទេអើឈប់ទៅមើលហើយ!

ក៖ អូ៎បាទយាយចុះអើច្រៀងរាំអីយាយចូលចិត្តអត់?

ខ៖ ចា៎!

ក៖ រាំច្រៀងអីយាយចេះអត់?

ខ៖ អត់ចេះទេ។

ក៖ អត់ទេណេះយាយណេះ?

ខ៖ អត់ចេះទេដឹងរាំម៉េចទេមិនដឹងច្រៀងថាម៉េចទេបទអីទេ។

ក៖ ចុះអើសុំធ៌មអីឥឡូវយាយសុំសិល្បិ៍ហើយណេះ?

ខ៖ សុំសិល្បិ៍ប៉ុន្មានបួនប្រាំឆ្នាំហើយដប់ប៉ុន្មានឆ្នាំហើយ!

ក៖ យាយសុំសិល្បិ៍ប៉ុន្មានយាយ?

ខ៖ សិល្បិ៍ប្រាំ។

ក៖ អូ៎សិល្បិ៍ប្រាំណេះយាយណេះ?

ខ៖ ចា៎!

ក៖ អូ៎បាទយាយចុះយាយគិតថាយាយមានកូនចៅបងប្អូនណាដែរចេះលេងឧបករណ៍ភ្លេងអត់យាយ?

ខ៖ ដូចគ្មានទេ។

ក៖ អត់មានទេណេះយាយណេះ?

ខ៖ ចា៎!

ក៖ អូ៎ទាំងខាងតាក៏អត់មានដែរ?

ខ៖ អត់មានទេ។

ក៖ អូ៎បាទយាយបាទចុះយាយគិតថាផ្ទះរបស់យាយមានលក្ខណៈបែបណាយាយតាំងពីក្មេងរហូតមកដល់ឥឡូវហាសយាយ?

ខ៖ ផ្ទះហ្នឹងវាគ្មានក្បឿងគ្មានអីហ្នឹងគេទេប្រកតែដែកៗហ្នឹង!

ក៖ អូ៎ចុះយាយកាលយាយនៅជាមួយឪពុកម្ដាយផ្ទះម៉េចទៅយាយ?

ខ៖ ផ្ទះប្រកស្លឹកត្នោតទេអត់មានក្បឿងទេ។

ក៖ អូ៎!

ខ៖ នៅអ៊ីស្រុកណុងប្រកស្លឹកត្នោតទេ។

ក៖ អាហ្នឹង..?

ខ៖ ចា៎សសរក៏សសរត្នោតដែរនៅស្រុកណុងហោស!

ក៖ ផ្ទះតូចណេះយាយណេះ?

ខ៖ ចា៎ផ្ទះតូចណុងផ្ទះប៉ុនខ្ញុំនៅរាល់ថ្ងៃហ្នឹង!

ក៖ អូ៎!

ខ៖ រួចជណ្ដើរនេះកុំថាយាយទិញហាសមែនទេក្មួយនៅកំពង់ចាមទេទិញអោយហោស!

ក៖ អូ៎បាទយាយចុះកាលយាយនៅជាមួយឪពុកម្ដាយនៅតូចចុះយាយនៅជាមួយក្រុមគ្រួសារពេលមានប្ដីមានក្រុមគ្រួសារផ្ទះមួយហ្នឹង?

ខ៖ ណុងផ្ទះណុងផ្ទះធំគាត់រកជាមួយឪពុកម្ដាយគាត់ណុងធ្វើផ្ទះបីខ្នងប៉ុនប្រកដែកដែរ។

ក៖ អូ៎!

ខ៖ អស់ដែកទៅប្រកស្បូវដែរហ្នឹង!

ក៖ បាទយាយបាទប៉ុន្តែផ្ទះយាយនៅជាមួយរាល់ថ្ងៃជាមួយតាហ្នឹងផ្ទះអៀងប៉ាន់ណេះយាយណេះ?

ខ៖ ចា៎!

ក៖ អូ៎បាទយាយ!

ខ៖ លេចជចេកជចូចទៅភ្លៀងមកដើរដាក់ប៉ោតគ្រប់កន្លែងទៅតែមិនដាក់ទេស្រកលើក្បាលក៏មិនដឹងលើច្រមុំក៏មិនដឹងទេណោះ។

ក៖ ចឹងហោសយាយហោស?

ខ៖ ចា៎!

ក៖ អូ៎បាទយាយ!

ខ៖ រួចបើអាជាងខាងណេះធ្វើទៅណោះធ្លុះដល់ពេល..។

ក៖ ចឹងហោសយាយ!

ខ៖ ចា៎!

ក៖ ចុះយាយគិតថាផ្ទះហ្នឹងនរណាគេជាអ្នកជួសជុលសាងសងវាយាយ?

ខ៖ ខ្ញុំ។

ក៖ អូ៎យាយចេះធ្វើផ្ទះហោសយាយហោស?

ខ៖ អត់ចេះធ្វើទេអត់ចេះធ្វើទេប៉ុន្តែរបបគេចែកអោយស្រែលើហ្នឹងលក់ទៅយកលុយហ្នឹងមកទិញសសរទិញអីធ្វើផ្ទះហ្នឹងនៅហ្នឹង!

ក៖ អូ៎ផ្ទះហ្នឹងគេប្រើឧបករណ៍អីខ្លះយាយ?

ខ៖ សសរឈើហើយរនាបឬស្សីទិញរនាបគេ។

ក៖ រួចដំបូលប្រកអៀងប៉ាន់ទៅ?

ខ៖​ អៀងប៉ាន់ទៅ។

ក៖ អូ៎បាទយាយបាទ!

ខ៖ គិតទៅធ្វើតាំងពីឆ្នាំឆ្លូវម៉េសដប់ប៉ុន្មានឆ្នាំហើយតាំងពីឆ្នាំឆ្លូវម៉េសល្មមវាល្មមលេចហើយដែក។

ក៖ យូរហើយណេះយាយ?

ខ៖ ចា៎!

ក៖ ចុះយាយគិតថាអើផ្ទះហ្នឹងកាលធ្វើអស់ប៉ុន្មានយាយ?

ខ៖ ទាំងសសរទាំងគ្រឿងក្រៅអីហ្នឹងទាំងអស់ពីរជីកន្លះពីរជីកន្លះមាស។

ក៖ អូ៎អស់ច្រើនដែរណេះយាយណេះ?

ខ៖ ចា៎!

ក៖ ចុះយាយគិតថាអើយាយមានបងប្អូនកូនចៅណាដែរចេះធ្វើផ្ទះអត់យាយ?

ខ៖ អត់ចេះទេ។

ក៖ អត់មានទេណេះយាយណេះ?

ខ៖ ចា៎!

ក៖ អុ៎បាទយាយចុះទាក់ទងពីជំនាញវិញឪពុកម្ដាយរបស់យាយធ្លាប់បង្រៀនពីជំនាញអីទៅយាយអត់យាយ?

ខ៖ គាត់ជំនាញគាត់កាលគាត់នៅជំនាញតែដើរព្រំផ្ទះចឹងទេផ្ទះក្បឿងចឹងដើរព្រំចឹងទេគាត់។

ក៖ បាទយាយបាទ!

ខ៖ គ្មានពីណាចេះធ្វើគាត់មិនចេះទេបងខ្ញុំកាលគាត់នៅមានប្រពន្ធកូនក៏គាត់មិនចេះដែរ។

ក៖ បាទយាយចុះយាយគិតថាចឹងយាយអាចប្រាប់ចៅពីការលំបាករបស់យាយតាំងពីក្មេងមកហាសយាយ?

ខ៖ ចា៎!

ក៖ យាយអាចប្រាប់ចៅកាលពីក្មេងកាលលំបាកហាសយាយ?

ខ៖ ថាលំបាកហ្នឹងវាលំបាកហើយចៅអើយមកបច្ចុប្បន្នមកជំនាន់ហ្នឹងមកយាយចំណាស់ប៉ុណ្ណឹងទៀតលំបាកពីក្មេងហើយហ្នឹងចាស់ហ្នឹងលំបាកម៉ាប្រហែលៗគា្នទេ។

ក៖ អូ៎បាទយាយ!

ខ៖ មនុស្សដែរកំព្រាអត់មានម្ដាយបងគេដើរទៅធ្វើការទំរាំបានគេបបរគេដាំអោយយើងស៊ីដឹងយំប៉ុណ្ណាមានទៅបានទឹកដោះគោទឹកអីដូចក្មេងជមនាន់ក្រោយអីណាគ្មានទេ ចឹងបានខ្ញុំនឹកឆ្ងល់ថាចុយមានតែលោកប្រមេតែមួយក្ដាប់ៗចេះរស់ហ្នឹងគេទាល់ឥឡូវហ្នឹងដែរណោះហីណោះចឹងបានថាលោកប្រមេកុំភ្លេចគុណគាត់។

ក៖ អូ៎បាទយាយចុះអើយាយបើទាក់ទងពីមួយជំនាន់ទៅមួយជំនាន់វិញជំនាន់បារាំងយាយទាន់ណេះយាយណេះ?

ខ៖ ចា៎ជំនាន់បារាំង។

ក៖ ប៉ុន្តែយាយពេលហ្នឹងយាយនៅក្មេង?

ខ៖ នៅក្មេង។

ក៖ ប៉ុន្តែយាយចាំខ្លះអត់យាយ?

ខ៖ អត់ចាំទេកូនអត់ចាំទេ។

ក៖ អូ៎ចុះជំនាន់អ៊ីសារ៉ាក់យាយ?

ខ៖ ជំនាន់អ៊ីសារ៉ាក់បានតែនាំគា្នរត់ទេប៉ុនអត់ដឹងអីទេគេថារត់រត់ហ្នឹងគេទៅគេថាមកវិញមកហ្នឹងគេទៅ។

ក៖ គេថាពេលហ្នឹងគេចាប់កូនក្រមុំកូនអីហោសយាយកាលពេល..?

ខ៖ អានូងខ្ញុំនៅស្ទើរទេ។

ក៖ ប៉ុន្តែយាយមានរត់អីកុំអោយខ្លាចគេចាប់អីអត់យាយ?

ខ៖ ហេ៎មិនដឹងរត់ទៅណាទេគ្រាន់តែវាបបួលថាមកគេធំៗគេបបួលថាមកទៅហ្នឹងគេហេ៎ទៅណាទេនៅលើផ្ទះហ្នឹងអាណាយកទៅណាយកទៅ។

ក៖ ប៉ុន្តែអត់អីដែរណេះយាយណេះ?

ខ៖ អើអត់អីទេ។

ក៖ ប៉ុន្តែទ័ពអ៊ីសារ៉ាក់ទ័ពអីគេអត់មានមកធ្វើបាបយើងអីណាហី?

ខ៖ គ្មានទេអត់មានធ្វើបាបធ្វើអីយើងទេ។

ក៖ ចុះយើងនៅតែរកស៊ីធ្វើការធម្មតាទៅ?

ខ៖ ចា៎គេដើរតែគេចឹងទៅគេយាមតែគេអីចឹងទៅយើងនៅស្រុកភូមិនៅលើផ្ទះនៅសំបែងហ្នឹងធ្វើបាយធ្វើទឹកស៊ីទៅ។

ក៖ អូ៎បាទយាយចុះយាយគិតថាចឹងដូចជាជំនាន់អើផុតពីអ៊ីសារ៉ាក់មកចូលអីគេយាយចូលដាបឈួនយាយទាន់ទេ?

ខ៖ ដាបឈួនហ្នឹងក៏រៀងស្រពិចស្រពិលដែរវាចាំខ្លះមិនចាំខ្លះមិនទៅព្យាយាមចុងទេគិតតែពីលេងសប្បាយណុងកាលណុងមានទៅគិតថាដាបឈួនអីណាណេះថាខ្ញុំមិនស្គាល់និយាយបើនិយាយដល់ណុងអត់ស្គាល់តែម៉ង។

ក៖ អូ៎!

ខ៖ មិនចាំតែម៉ង។

ក៖ ចុះយាយ..?

ខ៖ ក្មេង។

ក៖ យាយចាំជំនាន់អីគេយាយយាគកុងលុនណុល?

ខ៖ ចាំៗត្រង់លុនណុលហ្នឹងហើយ!

ក៖ អូ៎!

ខ៖ លុនណុលហ្នឹងក៏គេថាលុនណុលហ្នឹងមិនដឹងមុខម៉េចផងមិនស្គាល់ផង។

ក៖ ពេលណុងយើងមានគ្រួសារហើយណេះយាយណេះ?

ខ៖ មានហើយហី!

ក៖ ជំនាន់លុនណុល?

ខ៖ ហេ៎ដឹងមានហើយម៉េចទេខ្ញុំភ្លេចអស់ហើយខ្ញុំអត់ចាំទេបើមិននៅក្នុងខួរក្បាលខ្ញុំឥឡូវហ្នឹងបើឈឺចង់ផ្ទុះហើយណេះកុំបានថ្នាំលេបទេកុំអីអើស្រាចហើយងើបពីកន្ទេលមិនរួចទេ។

ក៖ អូ៎បាទយាយបាទប៉ុន្តែដោយសារតែជំនាន់លុនណុលហ្នឹងជំនាន់គ្រាប់ផ្លោងណេះយាយណេះ?

ខ៖ ចា៎ជំនាន់គ្រាប់ផ្លោង។

ក៖ ចុះយើងធ្វើការរកស៊ីអីទៅយាយ?

ខ៖ អើមួយជំនាន់ណុងមានធ្វើអីនៅតែទៅធ្វើប្រាំងនៅតែទៅធ្វើអីហ្នឹងហើយខ្ញុំអីណា។

ក៖ អូ៎បាទយាយចុះរហូតដល់ជំនាន់ណាដែរយាយចាំជំនាន់ប៉ុលពតណេះយាយ?

ខ៖ ចា៎!

ក៖ ប៉ុលពតយាយមានហេតុការណ៍អីកើតឡើងទៅសំរាប់ក្រុមគ្រួសារយាយសំរាប់យាយចឹងហាសណាស់យាយ?

ខ៖ មានក្រុមគ្រួសារជំនាន់អាពតហ្នឹងក៏ចឹងដែរបើកភ្នែកឡើងធ្វើការអោយគេបើយើងមិនទៅទេគេយកវ៉ៃចោលណុងបបរព្រឹកបបរល្ងាចណុងបានអី ជួនកាលទៅយកបបរមកតាហ្នឹងពិសារមិនឆ្អែតបានតែពាក់កណ្ដាលដាក់ទៅអោយតាណុងទាំងអស់ទៅ។

ក៖ អូ៎!

ខ៖ គាត់នៅផ្ទះហ្នឹង!

ក៖ បាទយាយបាទចុះយាយគិតថាជំនាន់ប៉ុលពតគេជំលាសយាយទៅណាយាយ?

ខ៖ មានជំលាសទៅខាងណាទេនៅហ្នឹង!

ក៖ អូ៎យាយនៅគៀនជ្រៃហ្នឹងហោស?

ខ៖ ចា៎អត់មានជំលាសទេ។

ក៖ អូ៎ចុះគេអោយយាយធ្វើអីគេទៅយាយ?

ខ៖ អើដកស្ទូងហ្នឹងហើយច្រូតស្រូវហ្នឹងហើយ!

ក៖ គេអោយយើងធ្វើមួយថ្ងៃធ្វើប៉ុន្មានអារប៉ុន្មានអីទៅយាយ?

ខ៖ ទេអារហ្នឹងពីណាស្ទូងមិនបានអារណុងដកប៉ុន្មានផ្លូនណុងត្រូវដែរណុងអត់បានហ្នឹងអត់បបរចឹងទៅ។

ក៖ អូ៎!

ខ៖ រួចដេកបានភ្នែកបានមិនពេញទេមួយជំនាន់ណុងហោសកុងអើម៉ាជំនាន់ណុងតាហ្នឹងទៅចងស្រូវបាចស្រូវចិតខូចហ្នឹងអារបល់យោអាមឿងហែងមកណេះហែងនៅណុងប្រយ័ត្នងាប់គ្រាប់ផ្លោងមកណេះមកជាមួយអញ់ហេស ចិតខូចអើយខ្ញុំទៅមិនរួចទេដឹកដៃផងអារបល់យោហែងដើរមកអូយមើលក្បាលមើលជើងខ្ញុំហោសជំពប់បែកអស់ហើយរើសចងស្រូវហែងណុងបែងស្រូវទាល់តែហើយហ្នឹងស្រែលើហ្នឹង!

ក៖ អូ៎បាទយាយដល់ពេលហើយគេអោយទៅប៉ុន្តែរែកដីលីសែងអីអត់យាយ?

ខ៖ មាន។

ក៖ ប៉ុន្តែនៅស្រុកគៀនជ្រៃហ្នឹងមែនទេយាយ?

ខ៖ ទៅណោះអ៊ីល្ពៀកអីណោះរែកទំនុបរែកអីណោះ។

ក៖ អូ៎!

ខ៖ អើ!

ក៖ យើងទៅធ្វើនៅហ្នឹងធ្វើស្រែប៉ុន្មានឆ្នាំបានយើងដូរទៅកន្លែងផ្សេងយាយ?

ខ៖ មានអត់មានផ្លាស់ទៅខាងណាទេចាស់ៗហើយគាត់អោយនៅតាមភូមិហ្នឹងចល័តរហូត។

ក៖ ប៉ុន្តែយាយមានកូនប៉ុន្មាននាក់ហើយយាយពេលណុង?

ខ៖ កូនតែប្រាំនាក់ណុងអត់មានអីណាទៀតបើគាត់ងងឹតហើយ!

ក៖ ប៉ុន្តែអាពេលប៉ុលពតហាស?

ខ៖ ចា៎!

ក៖ យាយមានកូនប៉ុន្មាននាក់ហើយប្រាំនាក់ហ្នឹងម៉ងហោស?

ខ៖ ទាំងប្រាំនាក់ហ្នឹង!

ក៖ អូ៎ចឹងមានន័យថាកូនយាយកើតទាន់ចុះកូនយាយគេយកទៅណាអោយយាយៗមើល?

ខ៖ យាយៗមើលទៅអាធំៗនៅជាមួយតាហ្នឹងមើលទៅនៅផ្ទះហ្នឹង!

ក៖ អូ៎បាទយាយចុះអើរបបអាហារយើងម៉េចដែរយាយពេលណុង?

ខ៖ អើដែរគ្រប់គ្រាន់ទេបបរណុងកូនអើយមិនដែរបានបាយណាទេ។

ក៖ អូ៎!

ខ៖ ទៅរែកដីណុងក៏បបរដែរ។

ក៖ បាទយាយចុះអើទាក់ទងពេលយើងឈឺម៉េចទៅយាយ?

ខ៖ ពេលឈឺយកថ្នាំអោយមកលេបទៅទៅបើកពេទ្យឃុំទៅយកមកអោយចែកតាមមុខព្រួញចឹងទៅ។

ក៖ អូ៎ចុះគេអោយយើងគេអោយយើងអាថ្នាំអាចម៍ទន្សាយថាអាចម៍កណ្ដុរអីហោស?

ខ៖ ហ្នឹងហើយយកអាណុងមកអោយលេបហើយតើបាត់គ្មានទៅបាត់ទេ។

ក៖ រួដល់ពេលអត់បាត់ចឹងធ្វើម៉េចយាយ?

ខ៖ អើធ្វើម៉េទេរកស្លឹកឈើស្លឹកព្រៃច្របាច់ខ្លួនឯងហូបទៅបញ្ជាទៅធូរទៅហើយហ៊ានឈប់ហ៊ានឈប់គេបង្អត់របប។

ក៖ អូ៎បាទយាយរួចចុះពេលដែរប៉ុលពតហ្នឹងតាគាត់ពិការភ្នែកហើយហាសណេះយាយណេះ?

ខ៖ ចា៎!

ក៖ រួចចុះគាត់ចឹងគេអោយធ្វើអីយាយបើគាត់មើលអត់ឃើញផង?

ខ៖ គាត់នៅផ្ទះណុង។

ក៖ គេអោយនៅតែផ្ទះហោស?

ខ៖ ចា៎!

ក៖ អូ៎ប៉ុន្តែយាយនៅជាមួយតា?

ខ៖ ចា៎!

ក៖ អូ៎!

ខ៖ មួយជំនាន់ណុងឪពុកក្មេកផងឪពុកបង្កើតផងប្ដីផងពិការភ្នែកហ្នឹងបីគា្នក្នុងផ្ទះមួយហ្នឹង!

ក៖ អូ៎នៅជាមួយគា្នទាំងអស់គា្ន?

ខ៖ នៅជាមួយទាំងអស់គា្នហ្នឹង!

ក៖ ពេលប៉ុលពតហ្នឹងហោសយាយហោស?

ខ៖ ចា៎!

ក៖ ចុះពួកគាត់ទាំងបីនាក់គេអត់អោយធ្វើអីទេណេះ?

ខ៖ ហ្នឹងហើយអីនៅតូចៗ។

ក៖ អូ៎!

ខ៖ អាណាធំទៅមើលគោមើលក្របីទៅ។

ក៖ បាទយាយបាទចុះយាយគិតថាចឹងសំរាប់ដូចជាអើឪពុកម្ដាយគេអោយទៅណាយាយ?

ខ៖ ចា៎!

ក៖ ឪពុកម្ដាយយាយ?

ខ៖ ឪពុកម្ដាយខ្ញុំថាគាត់ស្លាប់យូរណាស់ហើយហ្នឹង!

ក៖ អូ៎ប៉ុលពតហ្នឹងហោសយាយ?

ខ៖ អើតាំងពីសង្គមម៉េសហ្នឹង!

ក៖ ហើយចុះបងប្អូនយាយ?

ខ៖ បងប្អូនខ្ញុំស្លាប់បន្តៗគា្នប៉ុននៅអ៊ីស្រុកណុងនៅអ៊ីខាងអូររាំឪហ្នឹង!

ក៖ ប៉ុន្តែពេលប៉ុលពតហាសអត់ទាន់ស្លាប់ណាយាយណេះ?

ខ៖ អត់ទេស្លាប់ហើយ!

ក៖ ស្លាប់?

ខ៖ នៅតែកូនៗទេ។

ក៖ អូ៎ពេលប៉ុលពតស្លាប់ទាំងអស់កា្នហើយណេះយាយណេះ?

ខ៖ ចា៎នៅតែកូនៗទេ។

ក៖ អូ៎!

ខ៖ បងបង្កើតបងថ្លៃអីស្លាប់អស់ហើយនៅតែកូនគាត់ទេឥឡូវនេះ។

ក៖ ប៉ុន្តែគាត់ស្លាប់ដោយសារជំងឺទេ?

ខ៖ ជំងឺទេ។

ក៖ បាទយាយចុះសំរាប់យាយគិតថាចឹងពេលដែរយើងជិតដាច់ប៉ុលពតហាសយើងម៉េចបានដឹងថាដាច់ប៉ុលពតទៅយាយ?

ខ៖ អាណុងគេប្រជុំទៅគេថាជិតដាច់ៗដល់ពេលដាច់ទៅអើដឹងថាដាច់ណុងហាសបើទៅណាគ្មានដឹងទេ។

ក៖ អូ៎បាទយាយចុះពេលដែរដាច់ហ្នឹងយើងនៅល្ពៀកហីយាយ?

ខ៖ អត់ទេនៅគៀនជ្រៃហ្នឹងទេ។

ក៖ អូ៎នៅមកដល់គៀនជ្រៃហ្នឹងវិញហើយហោសយាយ?

ខ៖ អត់មានជំលាសទៅណាៗទេបើគេផ្សេងៗជំលាសទៅចំណែកផ្ទះខ្ញុំមួយគ្រួសារហ្នឹងគ្មានជំលាសទៅខាងណាទេ។

ក៖ បាទយាយបាទ!

ខ៖ ចា៎ម៉ាដាច់អាពតហ្នឹងគឺថាធ្រានហ្នឹងមួយខែសាមសិបថ្ងៃរហូត។

ក៖ បាទយាយបាទចុះចឹងយាយគិតថាសំរាប់ដូចជាពេលដាច់ប៉ុលពតហ្នឹងអើពេលហ្នឹងគេចាប់ផ្ដើមយួនវ៉ៃប៉ុលពតទៅអស់ហើយណេះយាយណេះ?

ខ៖ ចា៎!

ក៖ ចុះពេលហ្នឹងយើងធ្វើអីយាយធ្វើស្រែរួមរឺមួយម៉េច?

ខ៖ ធ្វើស្រែរួមអីបានស្រែអីណាណុងយើងអ្នកលក់ហ្នឹង!

ក៖ ចឹងគេអត់អោយយើងទៅធ្វើស្រែទេ?

ខ៖ មានទាន់នេះណានៅធ្វើទៅអាលក់អីហ្នឹងបើមាត់យើងច្រើនប្រាំពីរប្រាំបីនាក់ហើយរួចរកតែខ្ញុំម្នាក់ហ្នឹង!

ក៖ បាទយាយចឹងគេអត់មានចែកស្រែអោយយើងទេចឹងណេះយាយណេះ?

ខ៖ ចែកទើបចែកដែរវ៉ៃដាច់មិនទាន់បានមួយឆ្នាំត្រឹមត្រូវអីចឹងគេចែករបបស្រែលើអោយហ្នឹងជំនាន់ហ្នឹង!

ក៖ បាទយាយបាទ!

ខ៖ ចា៎រួចមកមួយតទៀតបានចែកដីដុះអោយម៉ាប្រាំងខាងគៀនជ្រៃក្នុងមានប្រាំងខាងគៀនជ្រៃក្រៅមានដីដុះប្រាំងយើងហ្នឹងអោយទៅខាងគៀនជ្រៃក្រៅអាហ្នឹងហើយម៉ាជំនាន់ហ្នឹងដល់ទៅពេលថាហោសដាច់ហើយចប់ហើយគេយកដីដុះគេវិញយើងយកប្រាំងយើងវិញទៅ។

ក៖ អូ៎បាទយាយបាទរួចចុះអាពេលឆ្នាំប៉ែត្រជាងហ្នឹងយើងមានការលំបាកអីទៅយាយ?

ខ៖ ចេះតែលំបាកហើយកូនអើយមិនដែរស្រណុកទេបើវាគ្មានហើយ!

ក៖ យើងត្រូវរកស៊ីហាសណេះយាយណេះ?

ខ៖ ចា៎!

ក៖ ចុះចាប់ពីពេលណាទៅគេចាប់ផ្ដើមចាយលុយយាយ?

ខ៖ ចាយលុយហ្នឹងដឹងជំនាន់ពេលណាទេខ្ញុំអត់ចាំដែរ។

ក៖ អត់ចាំទេណេះយាយណេះ?

ខ៖ ចា៎អត់ចាំទេ។

ក៖ ចុះពេលណាដែរយើងអើស្រួលបួលហើយស្រួលហាសយាយ?

ខ៖ អាហ្នឹងស្រួលហ្នឹងមិនដឹងស្រួលហ្នឹងមិនដឹងឆ្នាំណាមិនដឹងឆ្នាំប៉ុន្មានទេខ្ញុំមិនដឹងដែរ។

ក៖ អូ៎យាយអត់ចាំទេណេះយាយណេះ?

ខ៖ ចា៎ខ្ញុំអត់ចាំទេ។

ក៖​ ចុះយាយគិតថាចឹងសំរាប់កាលយាយនៅក្មេងហាសយាយធ្លាប់មានគោលបំណងថាធំឡើងយាយចង់ធ្វើអីអត់?

ខ៖ ទេអត់មានទេបើរៀនឪពុកមិនអោយរៀនធ្វើម៉េចបានចង់ធ្វើអី។

ក៖ អូ៎បាទយាយ!

ខ៖ ឪពុកអោយរៀនអក្សរទៅបើបានចេះទៅដឹងថាអើយយើងរៀនចឹងទៅវាដឹងថាអានេះយើងធំទៅយើងរៀនបានប្រលងទៅយើងធ្វើនេះធ្វើនោះរួចបើគាត់អត់អោយយើងរៀនផង។

ក៖ ចឹងយើងអត់ដឹងទេណេះ?

ខ៖ ម៉េចបានម៉េចដឹង។

ក៖ អូ៎បាទយាយចុះបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយវិញយាយមានពាក្យពេចន៍អីដែរចង់ផ្ដែផ្ដាំទៅពួកគាត់អត់យាយ?

ខ៖ ចេះផ្ដែផ្ដាំហើយប៉ុនមិនដឹងបានពាក្យអីផ្ដែផ្ដាំទេបើឥឡូវវាពិបាកដែរក្នុងខ្លួនខ្ញុំក្នុងចិត្តខ្ញុំនៅខ្វាយខ្វល់យ៉ាងនេះ។

ក៖ ម៉េចចឹងយាយ?

ខ៖ ចា៎បាយព្រឹកនៅបាយល្ងាចចេះទេ។

ក៖ យាយកើតអីគេបានខ្វាយខ្វល់អីគេយាយ?

ខ៖ ខ្វាយខ្វល់វាអត់ស្រួលខ្លួនដូចក្នុងខួរក្បាលក្នុងខ្លួនហ្នឹងដូចមិនដឹងគិតអីគិតមិនចេញទេអូនអើយ!

ក៖ អើម៉េចចឹងយាយ?

ខ៖ អើវាមិនដឹងម៉េចដេកទៅក្រោកឡើងទៅអីយ៉ាសយូយទៅដើរទៅអង្គុយទៅអីយ៉ាសយូយទៅចឹងដឹងជំងឺអីៗបើមានលុយទៅទៅមើលខ្លួនទៅបើគ្មានលុយបានអីទៅមើលខ្លួន។

ក៖ អូ៎បាទយាយចុះយាយគិតថាយាយធ្លាប់ផ្ដែផ្ដាំទៅកូនចៅពួកគាត់ខំប្រឹងរៀនជាពិសេសចៅៗហាសអោយពយកគាត់ខំប្រឹងរៀន ដើម្បីមានអនាគត់ល្អអីចឹងហាស?

ខ៖ ចា៎!

ក៖ យាយធ្លាប់ផ្ដែផ្ដាំទៅពួកគាត់អត់យាយ?

ខ៖ ផ្ដាំតើចៅនៅជាមួយចេះផ្ដាំហាសអាចៅនៅឆ្ងាយនោះក៏ផ្ដាំប៉ុនឥឡូវគ្មានទេ។

ក៖ ឥឡូវពួកគាត់ចេញអស់ហើយណេះយាយណេះ?

ខ៖ ចា៎!

ក៖ អូ៎ចឹងយាយរាល់ថ្ងៃយាយនៅប៉ុន្មាននាក់យាយនៅពីរនាក់?

ខ៖ នៅពីរនាក់តាខ្វាក់ហ្នឹង!

ក៖ អូ៎!

ខ៖ តាំងពីខែផល្គុនចែត្រមកសាមជាងមកពិសាឍហ្នឹងបីបួនប្រាំខែហ្នឹង!

ក៖ នៅតែពីរនាក់តាទៅ?

ខ៖ ចា៎!

ក៖ អូ៎បាទយាយចុះតាឥឡូវគាត់ម៉េចហើយយាយ?

ខ៖ គាត់ក្អក។

ក៖ អូ៎ប៉ុន្តែគ្រាន់ថាសុខភាពគាត់អីអត់អីទេណេះយាយណេះ?

ខ៖ ចា៎!

ក៖ ចុះយាយគិតថាបើ..?

ខ៖ គាត់ហូបបាយបានក៏ប៉ុន្តែគាត់ក្អក។

ក៖ ចឹងហោសយាយ?

ខ៖ ចា៎!

ក៖ គាត់កើតអីគេយាយ?

ខ៖ គាត់ខ្ញុំថាមិពេទ្យទេខ្ញុំថាក្អកហ្នឹងគ្មានអីទេប្រហែលរលាកសួតម៉ង។

ក៖ អូ៎!

ខ៖ ប៉ុន្តែទិញថ្នាំផ្ទះចិនគាងហ្នឹងយកមកអោយគាត់ហូបទៅឥឡូវអន់មិនអន់ទេបាត់តែម៉ង។

ក៖ ចឹងហោសយាយ?

ខ៖ ចា៎នៅតែខ្ញុំហ្នឹងទេ។

ក៖ យាយកើតអី?

ខ៖ ខ្ញុំមិនដឹងកើតអីទេក្នុងខ្លួនព្រោះអត់មានលុយទៅជួសឈាមមើលផងជួសឈាមមើលទៅដឹងថាឈាមហ្នឹងវាឡើងអីក្នុងខ្លួនខ្ញុំហ្នឹងវាមិនដឹងជាកើតស្អីក្បាលហ្នឹងក៏ក្ដៅស្ទីទាំងយប់ទាំងថ្ងៃ។

ក៖ អូ៎បាទយាយបាទចុះយាយធ្លាប់អើទូន្មានព្រានប្រដៅទៅកូនចៅដើម្បីអោយពួកគាត់ធ្វើអំពើដែរអត់ល្អក្នុងសង្គមដូចអើជក់គ្រឿងញៀនដូចអី?

ខ៖​ អត់ទេអត់មានទេ។

ក៖ ប៉ុន្តែយាយធ្លាប់ប្រដៅទៅពយកគាត់ណេះយាយ?

ខ៖ ប្រដៅអត់មានទេ។

ក៖ អូ៎!

ខ៖ ចឹងបានខ្ញុំថាបើម្ដាយគេផ្សេងកូនបីបួនប្រាំនាក់ហ្នឹងវាខ្វាក់ទាំងអស់ហើយអត់មាននរណាមួយចេះអក្សរទេសុខចិត្តទូលលក់ចិញ្ចឹមទិញសៀវភៅទិញប៊ីចទិញបង់ថ្លៃសាលាអីអោយវារៀន ដល់វាចេះដឹងទៅបញ្ជាក្បាលវិញទៅ។

ក៖ អូ៎កូនចៅរបស់យាយហោស?

ខ៖ ​ចា៎!

ក៖ បាទយាយបាទចុះចឹងយាយមានពាក្យពេចន៍អីដែរចង់ផ្ដែផ្ដាំផ្សេងពីហ្នឹងទៀតអត់យាយ?

ខ៖​ អត់មានទេ។

ក៖ មានតែប៉ុណ្ណឹងទេណេះយាយណេះ?

ខ៖ ចា៎អស់ហើយ!

ក៖ អុ៎បាទយាយចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ?

ខ៖ ចា៎!

ក៖ ហើតការសម្ភាសទាំងអស់ហ្នឹងត្រូវបានរៀបចំដោយសកលវិទ្យាល័យដើម្បីរក្សាទុកអោយកូនចៅជំនាន់ក្រោយរបស់យាយបានស្គាល់បានដឹង?

ខ៖ ចា៎!

ក៖ ចឹងចុងក្រោយខ្ញុំសុំការអនុញ្ញាតិពីយាយដើម្បីដាក់ការសម្ភាសមួយហ្នឹងទៅក្នុងវេបសាយសាលាបានទេយាយ?

ខ៖ ចា៎!

ក៖ អើខ្ញុំអាចសុំការអនុញ្ញាតិពីយាយដើម្បីដាក់ការសម្ភាសរបស់យាយដែរយាយបានរៀបរាប់ប្រាប់ខ្ញុំមិញទុកអោយកូនចៅរបស់យាយដែរចៅៗតូចៗហ្នឹងអោយពួកគាត់ស្គាល់បានដឹងចឹងហាសណាស់យាយ?

ខ៖ ចា៎!

ក៖ ចឹងអត់អីទេណេះយាយណេះ?

ខ៖ ចា៎!

ក៖ បាទយាយចឹងអរគុណច្រើនយាយ។